ming030890/wiki-yue-high-quality huggingface dataset:
火雞

火雞，又叫七面鳥或吐綬雞，係一種原產喺北美洲嘅家禽。火雞體型比一般雞大，可達10公斤以上。根據傳統，美國人會喺感恩節同聖誕節食火雞。
同其他雞形目鳥類相似，乸細隻過公，顏色無咁鮮艷。火雞翼展開可達 1.5 - 1.8 公尺，係當地開放林地最大嘅鳥類，好難同其他種類撈亂。
火雞有兩種，分別係：分佈喺北美洲嘅野生火雞，同分佈喺中美洲嘅眼斑火雞。現代嘅家火雞係由墨西哥嘅原住民馴化當地嘅野生火雞而得來。

史
火鷄原產美洲，但英文叫Turkey，同土耳其同名，乃訛傳而來，同另一種鷄搞亂。

孤雌生殖
由於鳥類、兩棲類同魚類嘅性別由卵子所攜帶嘅性染色體決定，所以喺某啲特定情況下，有研究指，可以進行孤雌生殖，而火雞喺呢方面嘅能力比較著名。喺缺乏火鷄公嘅情況下，火鷄乸生產嘅未受精卵亦可孵化，而佢所孵出嘅後代通常虛弱，並幾乎都係公。但由於鳥類係高等嘅脊椎動物，生殖細胞特化，缺乏孤雌生殖嘅基礎，上述文獻中嘅情況有待確認同深入研究。

大眾文化
喺感恩節，烤火雞肉係必備嘅節慶嘢食。而喺美國嘅白宮就有「赦免火雞」嘅儀式。
《賣火柴嘅細路女》有提到火雞。
第18屆黎巴嫩國會選舉

第18屆黎巴嫩國會選舉喺2009年6月7號舉行。
第18屆香港舞台劇獎

第18屆香港舞台劇獎頒獎禮，喺2009年舉行。
第19屆日本眾議院議員總選舉

第19屆日本眾議院議員總選舉喺1936年2月20號舉行。
1936年1月21號，立憲政友會喺眾議院對岡田提出唔信任動議，搞到首相岡田要解散眾議院重新舉行大選。

內閣
岡田內閣。

解散
1936年1月21號。

選舉舉行
1936年2月20號。

選舉人數
466人。

選舉制度
中選區制。
選舉資格：夠廿五歲嘅男性先可以投票。
第19屆朝鮮地方選舉

第19屆朝鮮民主主義人民共和國地方選舉喺2007年7月29號舉行。
呢次遲舉選出全國27,390個道、城市、郡同埋邑嘅人大代表。

結果
結果呢次選舉嘅投票率係99.82%，而候選人贏出率就係100%。
第19屆東京都知事選舉

第19屆東京都知事選舉喺2014年2月9號舉行。
第19屆舒勒斯維－荷斯泰因州議會選舉

第19屆舒勒斯維－荷斯泰因州議會選舉響2017年5月7號舉行。
呢次地方選舉，由總理默克爾領導嘅基督教民主聯盟贏出。

結果
當地傳媒響投票結束之後公布初步票站結果，顯示基民盟得票率大約有三成三，比對手社會民主黨高出大約六個百分點，重新攞返呢嗰州嘅控制權。

分析
今次選舉被視為係9月大選前對默克爾嘅關鍵一役，贏出將有利基民盟響5月14號舉行北萊茵威斯特伐利亞州地方選舉入面乘勢挑戰社民黨嘅領導地位，進一步打擊左翼政黨士氣。
歐洲議會前議長舒爾茨領導嘅社民黨，響2017年3月德國首場地方選舉入面痛失西部嘅薩爾州，呢次地方選舉再次失利，令爭取第三度連任總理嘅默克爾氣勢大增。
第19屆日本參議院議員通常選舉

第19屆日本參議院議員通常選舉喺2001年7月29號舉行。

內閣
第1次小泉內閣。

公示
2001年7月12號。

選舉舉行
2001年7月29號。

選舉人數
121人。
地方選區：73人。
全國選區：48人。

選舉制度
地方選區
小選區制
兩人選區：27人。
中選區制
四人選區：15人。
六人選區：4人。
八人選區：1人。
全國選區
開放名單嘅比例代表制：48人。
唔記名投票
選舉資格：夠廿歲嘅男女先可以投票。

投票率
56.4%。

第一次參選就贏咗
有「※」曾經係眾議院議員。
自由民主黨
荒井正吾
有村治子
大仁田厚
加治屋義人
小泉顯雄
高祖憲治
小齊平敏文
後藤博子
小林溫
近藤剛
櫻井新※
伊達忠一
段本幸男
西銘順志郎
野上浩太郎
福島啓史郎
藤井基之
舛添要一
松山政司
森元恒雄
吉田博美
民主黨
池口修次
岩本司
大塚耕平
大橋巨泉
神本美恵子
榛葉賀津也
鈴木寛
穀博之
辻泰弘
藤原正司
松井孝治
山根隆治
山本孝史※
若林秀樹
公明黨
遠山清彥
草川昭三※
山口那津男※
山本香苗
日本共產黨
井上哲士
紙智子
自由黨
大江康弘
西岡武夫※
平野達男
廣野允士※
森裕子
社會民主黨
大田昌秀
田嶋陽子
又市征治
獨立人士
愛知治郎
柏村武昭
第18屆韓國總統選舉

第18屆韓國總統選舉響2012年12月19號舉行。
金文洙喺4月22號率先宣布參選。而鄭夢準就喺4月29號第二個正式宣布參選。

選舉結果
當選人朴槿惠
朴槿惠當選。
呢篇第18屆韓國總統選舉係政治類嘅楔位文章，未完成；麻煩你幫手加下料，充實佢。
碧岳三世

碧岳三世（Gregory XII，又譯庇護三世，1439年5月9號—1503年10月18號）係羅馬天主教第215任教宗，1503年在位。
碧山宏茂橋公園

碧山宏茂橋公園係一個喺星加坡宏茂橋3道同宏茂橋5道交界處嘅社區公園，同埋呢個公園就喺宏茂橋地鐵站後面 。
碧岳七世

碧岳七世（Pius VII，又譯庇護七世，1742年8月14號—1823年8月20號）係羅馬天主教第251任教宗，1800年到1823年在位。
碧岳二世

碧岳二世（Pius II，又譯庇護二世，1405年10月18號—1464年8月14號）係羅馬天主教第210任教宗，1458年到1464年在位。
碧岳九世

碧岳九世（Pius IX，又譯庇護九世，1792年5月13號—1878年2月7號）係羅馬天主教第255任教宗，1846年到1878年在位。
碧岳十一世

碧岳十一世（Pius XI，又譯庇護十一世，1857年5月31號—1939年2月10號）係羅馬天主教第259任教宗，1922年到1939年在位。
碧岳六世

碧岳六世（Pius VI，又譯庇護六世，1717年12月25號—1799年8月29號）係羅馬天主教第250任教宗，1775年到1799年在位。
第2屆荷屬東印度人民議會選舉

第2屆荷屬東印度人民議會選舉喺1921年舉行。

結果
呢次選舉有四十八席，其中有一半係荷蘭委任，剩底嗰一半就拎出嚟競選。而席位分配方面荷蘭人都好講究，係以族群嚟分席位，廿五席係荷蘭人（十二席喺選舉入面贏出，十三席係​​委任），廿席外地人口（十二席喺選舉入面贏出，八席係委任）同三席係中國人（三席都係委任）。
第2屆老撾國民議會選舉

第2屆老撾國民議會選舉喺1997年12月21號喺老撾舉行。
呢次選舉有一百五十九人出嚟爭九十九個議席，而老撾人民革命黨攞到九十八席，剩返一席就由獨立人士攞到，而呢屆選舉投票率係99.4%。
第2屆老撾最高人民議會選舉

第2屆老撾最高人民議會選舉喺1951年8月18號喺老撾舉行。
呢次選舉同之前嘅選舉唔同，呢次選舉係第一次有政黨出嚟爭議席，而今次攞到最多席數嘅政黨係民族進步黨，喺三十九席入面攞到十九席。
第2屆英國保守黨黨魁選舉

第2屆英國保守黨黨魁選舉響1975年2月4號舉行，而第二輪投票就響1975年2月11號舉行。
結果係由戴卓爾夫人贏出，做咗英國第一位女首相。
登崎雅貴

登崎雅貴（1994年8月27號—）係日本足球員，司職後衞，效力富山勝利。
登打士街

登打士街（英文：Dundas Street）係香港一條街道，打橫嚮九龍旺角西洋菜南街南面，廣華醫院同埋碧街咸美頓街北面，窩打老道西面，渡船街東面。登打士街因為嚮旺角，所以人流好旺，尤其係東面嗰段，多商場同鋪頭。
登巴頓

登巴頓（英文：Dumbarton）係蘇格蘭一自治城鎮，喺佳德河北面，屬西登巴頓郡。
登巴

登巴（Dunbar）係英國蘇格蘭東洛錫安嘅城鎮，住8千人。
無樂不作

《無樂不作》 係臺灣歌手范逸臣第五張個人專輯，首張精選輯，2008年7月25號發行，一共收錄三十首歌（五首新歌）。
無棣

無棣係中國山東濱州一個縣，總面積1998平方公里，人口43萬。
無概念

《無概念》係香港歌手符家浚嘅第一張個人專輯。呢隻碟限量 100 套「解毒大全」內含首張個人親筆簽名特別版大碟同其他精品，另還同時推出普通版大碟。
無極

《無極》（英文：The Promise）係2005年上畫嘅中國電影，由真田廣之、張東健、張栢芝、謝霆鋒、陳紅、劉燁主演，陳凱歌執導。
無敵貓劍俠：8+1條命

《無敵貓劍俠：8+1條命》（Puss in Boots: The Last Wish）係一套2022年美國動畫電影，係《無敵貓劍俠》嘅外傳，由夢工廠動畫製作。

劇情
睇埋：著長靴嘅貓同金髮妹同三隻熊
早喺2004年，「夢工場」無敵貓劍俠出現喺《史力加 2》入面仲一炮而紅，其後再參演多兩套史力加作品仲搶嗮鋒頭，最終坐正孭飛《無敵貓劍俠》大電影，廣受歡迎，兩大系列全球累積票房高達35億美金，揭開荷里活動畫史上最輝煌一頁。
18年嚟，呢隻熱愛冒險膽生毛嘅皮靴貓角色，一直人氣高企，喺全新大電影《無敵貓劍俠：8+1條命》(PUSS IN BOOTS: THE LAST WISH) 更chok爆回歸，嚟一次玩命演出！佢知道自己9條命死剩1條之後，必須放下身段請求勁敵綿掌貓女俠幫助，先有機會改寫命運，實現最後願望。佢哋倆個連同口水多過茶嘅治療犬，一起踏上非一般征途；喺金髮姑娘、三隻熊犯罪家族、賞金獵人大壞狼瘋狂狙擊下，及時前往黑森林尋找傳說中嘅許願星，一於替皮靴貓重拾失去嘅8條命⋯
環球影業強勢發行，《古魯家族2：霸器新時代》惹笑班底炮製，爆發全新開心又感人嘅故事。殿堂級傳奇重臨，今年聖誕戲院見。
無機化合物

無機化合物係指無碳嘅化合物，譬如水、食鹽、硫酸，亦包括少數有碳嘅化合物，主要包括碳化物、碳酸鹽、山埃、一氧化碳、二氧化碳。
白灰蝶屬

白灰蝶屬（Phengaris）係灰蝶科下嘅一個蝴蝶屬。
呢個屬包括咗好出名嘅大藍蝶。
白熊寬嗣

白熊寬嗣 ，係日本嘅一個男配音員。

配音作品一覽
呢個表唔完整，歡迎加料。
白牙市鎮

白牙市鎮（粵拼：baak6 ngaa4 si5）係中國湖南永州東安中部嘅鎮，係東安嘅縣城，亦係全縣政治、經濟、文化中心。鎮府駐大衆路。白牙市面積182.19平方公里，人口3.32萬戶、共8.6萬人。

地理
白牙市位於東安中部，東面係川岩、井頭圩，西南係紫溪市，西面係水嶺，西北係邵陽嘅新寧。白牙市嘅地形以溪谷平原、崗地爲主，地勢東南低、西北高，最高點秋風嶺，海拔806米。紫水河自西向東流過鎮區，接納龍溪河、官田小溪、松江後喺大江口注入湘江。境內有湘桂鐵路穿過，設有東安站，公路上有207國道經過。

現名
白牙市鎮中華人民共和國第一區（1949年~1955年）白牙市區（1955年5月~1956年6月）白牙市鎮（1956年6月~1958年）白牙市鎮公社（1958年~1959年）城關公社（1959年~1960年）城關鎮（1960年~1965年）白牙市鎮公社（1965年後）白牙市鎮（公社化結束後至今）
白牙市嘅名源自呢個民間傳說，話秦漢時有一對寶白鴨飛到來龍溪河，之後佢哋入到去龍溪同大陽江（即紫水河）滙流嘅水岩度。當時啲人就用「白鴨」爲當地起名。元明時期，商業發展，當地形成咗個墟，於是叫做白鴨市（baak6 aap3 si5），後來啲人減筆，用同音字「牙」代替「鴨」（當地講西南官話，入聲派入陽平），地名變成咗白牙市。又有講法話因爲鎮墟喺白牙河度，所以噉叫。
1949年之後，呢度歸東安縣嘅第一區，1955年5月改叫白牙市區，1956年6月改爲白牙市鎮，1958年改爲白牙市鎮人民公社，1959年，因爲佢係縣城，叫做城關（sing4 gwaan1），改叫城關人民公社，1960年改爲城關鎮，1965年又恢復爲白牙市鎮人民公社。後來中國改革，改爲白牙市鎮。1985年4月，茶源鄉、都塘鄉全部併入白牙市，當年5月昇爲區級鎮。1995年撤區併鄉建鎮時，井頭圩同大江口劃入部分村畀白牙市。
2015年11月11號，大江口鄉併入白牙市，擴大後嘅白牙市仲繼續係東安縣城。
2016年設多一個社區：高新；呢年裁撤嘅行政村有31條：小力、陡坡、新屋、大塘、麥牙、倉頭、杳脚、蝦塘、十字路、了井塘、爐頭江、水口、井門口、煙竹、白牙甸、牌樓、小心田、大丘、周塘、小埠頭、文星、水井、楊家、鹿鳴、官田、小車、案塘、長壽、京口、彈夾、仁山。

政區
白牙市轄8個社區、39條村。
社區：龍溪、前進、紫水、梨山口、山子嶺、茶亭、蒼子嶺、高新
村：柳溪、茶源、桐子山、蓮塘、湖塘、林角、都塘、鐵爐、秦塘、宥江橋、神仙橋、大江口、李家舖、六仕町、銀山、社塘、石溪河、蔡家、荷池、石門砥、紅星、幸福、雞井塘、龍溪源、山水、白牙市、小新田、大龍巖、文竹山、獨秀峰、工業新村、東城、永富、祥合、大江源、石登、宜新、大塘旺、銅鼓嶺
白燕

白燕（1920年—1987年5月6號），原名陳玉屏，廣東惠州人，係香港1950年代到1960年代嘅粵語片女演員，人稱扁姐，有「華南影后」嘅美譽。白燕擅長做慘情嘅女人，同埋賢妻良母，形象鮮明，端莊嫻淑，故事寫實。幕前對手有著名嘅小生有吳楚帆、張瑛、張活游等。期間總共主演過影片有300幾套。1987年5月6號，白燕因為骨癌喺香港死咗，享年67歲。

家庭
白燕喺1938年結婚，第一個老公係梁偉民，佢哋喺拍《戰士情花》嗰時識嘅（梁偉民係片中嘅男主角，呢套片都係佢投資拍嘅），但係佢哋兩年之後就散咗。
白燕有兩個女，一個係同第二個老公盧天佑（藝人盧海天嘅大佬，盧冠庭嘅大伯）所生嘅，叫做盧國珮。另一個就係契女，叫做許嘉衍。分別住喺香港同加拿大。
白烈哈里斯

白烈哈里斯（英文：Brad Harris，1933年7月16號—2017年11月7號）係一個美國嘅男演員、編劇、電影演員、特技演員、製片人、電視演員，佢喺1955年出道。
白牌車

白牌車係指香港非法載客取酬嘅非商用車。皆因舊時非商用車個車牌號碼係白底黑字（商用車係黑底白字），所以有噉嘅名。
香港公共小巴就係由白牌車演變而嚟。
白烈福廸路曼

白烈福廸路曼（英文：Bradford Dillman，1930年4月14號—2018年1月16號）係一個美國嘅男軍官、舞台劇演員、電影演員、電視演員、作家，佢喺1953年出道。
白熱化

白熱化係指金屬受熱到一定溫度後會發光嘅現象，當去到約莫攝氏550度就開始出暗紅光，到約莫攝氏1300度就開始出白光。
傳統電燈膽就係靠入面嘅鎢絲白熱發光。
白熱化亦都可以比喻一件事嘅形勢好激烈，入到關鍵嘅階段。
神秘夫人

《神秘夫人》係香港光藝製片公司喺1966年嘅一部粵語片，由李應源執導，朱江、丁瑩領銜主演。

情節
美國讀書嘅周長青（朱江 飾），喺化妝舞會遇見神秘夫人沈潔冰（丁瑩 飾），一見傾心，可惜潔冰已有婚約，所以拒絕表露真正身份。潔冰返香港探望患病嘅未婚夫，點知過咗身，潔冰於是留喺香港，喺周家做私家看護。
長青舅父馮仁（鄭君綿 飾）謀住周家產業，安排情婦蓮娜（羅蘭 飾）假扮神秘夫人迷惑返港嘅長青，而蓮娜嘅情人劉健（李克 飾）為咗呃錢又安排另一情婦假扮神秘夫人，好彩俾長青睇穿。
長青掛住神秘夫人掛到病咗，周母（譚蘭卿 飾）於是要求潔冰扮神秘夫人，長青怒罵潔冰貪錢，後來先知誤會咗潔冰，認錯之後兩人終成眷屬。
神秘寶藏

《神秘寶藏》（英文：Secret Treasure），係2015年製作、2017年上畫嘅中港合拍港產片，由鄭中基、黃子華、陳法拉、馮文娟主演，陳嘉上執導。故仔用張保仔做主題。
神秘動物

神秘動物（粵拼：san4 bei3 dung6 mat6；英文：cryptids）係指一啲未確定、但俾人認為「有可能存在」嘅動物，例子有尼斯湖水怪同飛蛾男呀噉。
神社

神社係神道敎拜神嘅地方，內裏供奉神祇。各神社各有神祇，有時唔止一位。神社有大有細，有啲只係細細一個，有啲有好幾間屋宇。

文
日本話神社讀做jinja。
英文神社繙爲Shinto shrine。
神秘園

神秘園（英文：Secret Garden）係一個新紀元音樂二人組合，同時係新古典音樂嘅代表，1994年成立。
呢個組合由嚟自愛爾蘭嘅小提琴家Fionnuala Sherry以及嚟自挪威嘅鋼琴家、作曲家Rolf Løvland共同組成。至今樂隊已經賣出300萬張專輯。
響1995年，樂團因《Nocturne》一曲贏咗歐洲電視台聲樂比賽。之後，佢哋推出第一張專輯《Song From A Secret Garden》，呢張專輯響全世界售出咗100萬張，並響愛爾蘭、香港、紐西蘭得到「黃金唱片」嘅稱號，更喺1996年、1997年兩年響美國 billboard 新紀元音樂排行榜上榜。隨後嘅1997年專輯《White Stone》同樣響美國billboard 新紀元音樂排行榜打入頭十名。樂隊之後出嘅專輯，都曾經得到咁嘅殊榮。
佢哋最出名嘅一首由Brian Kennedy唱嘅《You Raise Me Up》，曾被超過100多位歐美藝術家演繹過。
縱坐標

縱坐標（粵拼：zung1 zo6 biu1，英文：ordinate）係平面直角坐標系入面豎直方向嘅坐標，一般又稱為  坐標。喺複數嘅平面直角坐標表示入面，對應複數嘅虛部。

同  坐標嘅區別
坐標一般係指直角坐標系入面第二個坐標分量嘅坐標，可以係平面坐標系，亦可以係空間坐標系，少數情況下會用於四維及四維以上嘅直角坐標系。而縱坐標衹用於平面直角坐標系。
縱橫二千集團

縱橫二千集團係香港時尚服裝公司，由田北辰家族經營，旗下品牌包括G2000、G2000 BLACK、Anagram、At Twenty及U2。
縮細電筒

縮細電筒（スモールライト）係日本漫畫《多啦A夢》嘅一種法寶，用途係將啲嘢縮細。佢嘅外型好似手電筒噉，只要撳着個開關就有光照出嚟，原本好大嚿嘅嘢嘅體積同重量就會慢慢縮細，再照多一次就會變返原本噉樣。
同佢功能相反嘅道具是放大電筒，就係將啲嘢放大。
縱橫諜海系列

《縱橫諜海系列》（Splinter Cell）係一款隱蔽類遊戲系列。
縱向研究

縱向研究（英文：longitudinal study）係觀察研究嘅一種，指研究者對個樣本喺多過 1 個時間點進行咗觀察。
縱深防禦

縱深防禦（英文：defense in depth / deep defense）係一種防守戰略，指特登唔阻礙進攻者嘅前進，而係以由得進攻者佔領土地嘅方式嚟爭取時間同引致敵軍傷亡。
呢種做法可能係防守方有大量（或者至少充足）領土：例如進攻方攻到咁上下會因為「攻下咗大量自己唔熟嘅土地，因而喺運送物資俾前線部隊上出問題」等嘅原因，而喪失繼續進攻嘅能力，又或者因為焗住要防守大量土地而力量分散咗，於是原先防守嗰一方就可以趁機會搵敵方弱點進行反攻。呢種做法一戰嗰陣嘅德國曾經用過，當時嘅防守德軍試過由得敵軍拿下前方嘅塹壕（睇塹壕戰），然後由後方嚴密佈咗防嘅塹壕嗰度用機關槍向敵人開火。
縱橫輸入法

縱橫輸入法係一套以 0-9 十個數字編碼嘅小鍵盤輸入法，以詞組做主要輸入方式。
最新版嘅縱橫輸入法軟件收咗廿六萬幾個詞組，包括香港教育局中學英漢詞彙嘅廿六科專業詞組、常見人名、香港街名、香港大廈名、香港部份有名嘅公司、學校名同埋香港俗語。輸入法應用軟件適合安裝喺Microsoft Windows作業系統。

編碼規則
縱橫碼將出現喺漢字嘅四個角嘅各種筆形，按形狀分成十類，分別用數字鍵盤上嘅 0-9 編碼。佢嘅規則可以用四句口訣嚟說明：「一橫二豎三點捺，叉四插五方塊六，七角八八九是小，撇與左勾都是零」。
縮陽

縮陽（Koro）係種病，由心理引起身體反應。男人形住㞗會越縮越細，縮入體內。呢種病見於嶺南或南洋。亦有講非洲都有。女人都會縮陽，形住𢆡會越縮越細，縮入體內。

香港
香港二十世紀六十年代，星報（The Star）講呢種病，突然全香港報紙都爭相討論，引致大眾恐慌。

星架坡
星架坡二十世紀六十年代，大眾見縮陽恐慌。
王守仁

王守仁（1472年—1528年），別號陽明，浙江餘姚人。大明思想家、哲學家、書法家同軍事家、教育家、文學家。以批判朱子學而出名，之後整咗陽明學出嚟。王陽明同孔子、孟子、朱熹並稱為孔、孟、朱、王。佢嘅學術思想響中國、日本、朝鮮半島以及東南亞國家乃至全球都有重要而深遠嘅影響。
維基同享有多媒體嘅嘢：Wang Yangming
王宗堯

王宗堯（英文：Gregory Wong，1978年10月2號—），係香港男演員、模特，綽號「民主男神」、「譚詠麟契仔」。
代表作係電影《喜愛夜蒲》、《勝者為王IV：爭霸》，同埋香港電視網絡劇集《選戰》同《導火新聞線》。佢第一次喺電視劇《導火新聞線》度擔正男一，扮「樂嘉輝（輝爺）」。同年佢亦第一次喺電影《壹獄壹世界：高登闊少踎監日記》度擔正男一。佢曾經同香港模特兒黎紀君拍拖，亦同過佢演員蔡潔、歌手蘇皓兒拍拖，而家單身。

政見
王宗堯係香港少數明確表態支持泛民主派嘅藝人，參與過2014年雨遮革命同2019年反修例運動。
2019年9月30號，佢同劉穎匡（沙田社區網絡主席）畀差人拉咗，消息指拉佢嘅原因同佢涉嫌參與7月1號嘅立法會示威活動有關，2024年3月16號，因暴動罪名成立，被判坐花廳6年2個月（74個月）

演出
呢個表唔完整，歡迎加料。
王宗源

王宗源（粵音：wong4 zung1 jyun4 ，2001年10月24號—）係中華人民共和國嘅跳水運動員，佢喺湖北襄樊度出世，2021年嗰陣參加咗東京奧運，喺3米跳板項目度攞咗銀牌，跟手喺雙人3米跳板度攞埋金牌。到咗2024年又再參加巴黎奧運，拍住龍道一，喺雙人3米跳板項目度再攞金牌。
王安石

王安石（1021年12月18號—1086年5月21號），字介甫，號半山，封荊國公，世稱王荊公，江西臨川人（即係而家嘅撫州東鄉縣人），北宋政治人同思想家，亦係出名嘅文學家（唐宋八大家之一）。
佢早年曾經做過地方官，後來上書中央力求變革，獲得宋朝皇帝宋神宗賞識封做丞相。王安石做丞相期間推行出名嘅「王安石變法」，大力整頓國家嘅財政系統，希望能夠收集到足夠嘅資源去打仗，應付同遼國同埋西夏嘅威脅。之但係因為唔少理念都唔俾大多數人接受，甚至牽涉到大多數人嘅利益，所以變法只能夠斷斷續續。而本身好多具體措施都係喺推行嗰陣產生好多問題，雖然宋神宗力撐王安石，最後王安石都係要辭職告終。
王安石著有《王臨川集》、《臨川集拾遺》等等著作。他亦都好擅長寫詩、寫詞，代表作係《泊船瓜洲》：「春風又綠江南岸，明月何時照我還。」
歐陽修曾經讚過王安石：「翰林風月三千首，吏部文章二百年。老去自憐心尚在，後來誰與子爭先。」
王安石死後，謚號叫做「文」，所以後世亦叫佢做「王文公」。
王安石變法

王安石變法係指喺北宋熙寧二年（1069年）至元祐元年（1086年）由王安石主持嘅變法。由於呢場變法喺宋神宗熙寧二年推行，所以又叫熙寧變法。
呢場變法旨在消除自宋朝立國嘅一切積弊，但喺過程中為百姓造成好多額外負擔，最終爆發咗新舊黨爭。
王宏業

王宏業係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
王室情婦

王室情婦係一個非官方稱謂，歷史上用嚟指君主或其繼承人嘅婚外情人，負責提供一定服務，例如性關係或浪漫關係、 陪伴或建言，以換取安全、頭銜、榮譽、同埋宮廷內重要地位。所以，一啲情婦因而獲得大量權力，成為宮庭幕後嘅力量。 王室事實上流行以政治同埋家世考量而進行聯姻，令君主喺擇偶方面只有唔大嘅選擇空間。
王室情婦呢個頭銜從來都唔係正式嘅，同埋大部份情婦都有正式原因而留喺宮庭入面，例如作為王室室女成員嘅女侍從或伴娘，或王室子弟嘅監護人。但係佢哋嘅真正地位通常係公開嘅秘密， 同埋正式同非正式嘅政治權力之間，喺早期嘅法國宮庭係冇真正嘅分野 從十五世紀以嚟，喺日漸強大嘅法國，首席情婦獲得一個非正式嘅頭銜「官方情婦」（法文：maîtresse-en-titre)，連同獲得喺宮殿內嘅住宅。一個首席情婦有時會被叫做「公開嘅情婦」（法文：maîtresse déclarée）。一個未被認識，較低影響力嘅王室情人會被認為係「小情人」（法文：petite maîtresse）。
索拉度

索拉度（葡文：Cerrado），又譯塞拉多、喜拉朵，係巴西一塊熱帶草原生態區，屬巴西高原一部份，主要橫跨戈亞斯州、南馬托格羅索州、馬托格羅索州、托坎廷斯州、米納吉拉斯州同聯邦區。
索恩河畔沙隆

索恩河畔沙隆（法文：Chalon-sur-Saône）係法國布爾岡-法朗殊-康堤大區桑恩盧華省嘅一個城市，亦係呢個省嘅一個副省會，下轄索恩河畔沙隆區。
索恩博物館

索恩博物館（Sir John Soane's Museum）係英國倫敦一座藝術博物館，喺劍頓區荷邦。博物館嘅建築本身係英國建築師索恩（英文：John Soane）嘅故居。
索拉

索拉（Sora）係意大利拉素佛羅西羅內省嘅一個城鎮，人口2.6萬。
索斯諾夫卡河

索斯諾夫卡河係俄羅斯一條河，由列寧格勒州負責管轄。佢屬布爾納亞河嘅支流，波羅的海流域一部分，河道全長15.4公里，最終注入蘇霍多利斯科耶湖。
羅盤座

羅盤座（Pyxis）係家下八十八西洋星座之一。佢響天球赤道一帶，佔天球面積221平方度。地球北半球來講，羅盤座係春天嘅星座，即係春夜會見到。肉眼可以睇到嘅星，
約莫25粒到。有一到四等星3粒，即係有4等星3粒。
羅琦

羅琦（粵拼：lo4 kei4；簡化字：罗琦；英文：Luo Qi；1975年6月6號—），喺江西南昌出世，中國搖滾樂隊指南針樂隊（The Compass）嘅主唱。樂隊成員除羅琦外全部都係四川人。佢係中國大陸女性搖滾樂嘅先驅者之一，喺1991年出道。代表作品《回來》、《隨心所欲》等。佢嗓音嘹亮有力，高音紮實渾厚，被叫做中國第一搖滾女聲。

簡介
1994年，喺朋友聚會上俾人用啤酒樽整傷左眼，從此左眼睇唔到嘢。後隨住事業嘅成功，佢喺22歲開始吸食海洛因，同埋喺1997年7月在南京毒癮發作，要求出租車司機帶自己買海洛因，從而東窗事發，成為中國娛樂圈最早公開吸毒者身份嘅藝人之一。之後去德國戒毒，並成功戒除毒癮，亦喺當時同姓楊德國先生閃婚。之後佢重返中國娛樂圈，嗓音保留咗早期嘅特質。
德國當地時間2014年4月17號下晝，羅琦生咗個仔。

《我是歌手》第二季
2013年12月，加盟湖南衛視《我是歌手》第二季、為首發歌手，因懷孕7個月，預產期越來越近，自己嘅身體狀況無法令自己攞出最好嘅狀態參與節目，宣佈下期起退賽，但佢話之後會再返嚟。
羅福道

羅福道（英文：Norfolk Road），係香港九龍九龍塘嘅一條馬路，由窩打老道開始，去到多福道。街名係嚟自英國羅福。
羅甸

羅甸係中國貴州黔南下轄嘅一個縣，有3010平方公里咁大。
羅田

羅田係中國湖北黃岡一個縣，總面積2129平方公里，人口59萬。
羅皇節

羅皇節（粵拼：lo4 wong4 zit3，Losar，藏文： ལོ་གསར་，又叫做藏曆新年、洛薩節）係西藏最重大嘅節日，慶祝新春嘅開始，等同中國內地嘅農曆正月初一。不丹亦有慶祝，不過喺唔同嘅地區入邊時日唔同。
羅石青

羅石青（英文：Danny Law Shek Ching，1941年10月18號—1992年7月26號）係香港亞洲電視（包括前身麗的電視）男藝員，祖籍潮州。佢自1960年代加入影壇，1970年代中期加入電視圈。
1990年：羅石青因患上癌症被迫退出娛樂圈之後，1992年7月26號，佢不堪癌症折磨，喺尖沙咀新世界中心停車場跳樓自殺身亡、享年50歲。
佢生前女友係藝人斑斑。
石平

石平氏：日文姓氏。
石平信司：日本漫畫導演。
石平 (評論家)：日方嗌石平太郎，日籍華人評論家。
石平 (評論家)

石平（粵拼：sek6 ping4；簡化字：石平；1962年1月30號—），日文名石平太郎（sek6 ping4 taai3 long4；日文：石平 太郎(Seki Hei Tarō)），係日籍華人評論家兼歸化日本公民，喺中國四川成都出世。佢喺入讀北京大學期間參加過中國民主化運動，1988年4月去到日本神戶大學留學之後，第二年因爆發八九民運而拒絕返中國大陸，重喺2007年底成功歸化日本。從2009年3月開始，佢時不時喺產經新聞發佈一系列反中言論同反對國外干涉日本內政啲嘢而出名。
石廈站

石廈站係深圳地鐵3號線一個站，喺福民路同石廈北二街交叉路口。個站2011年6月28號啟用。
石排灣

石排灣原本係香港一個海灣，響香港仔西避風塘。
香港冷氣雙層巴士，停泊響「石排灣」巴士總站（響石排灣邨）
石排灣（英文Shek Pai Wan或Aberdeen Bay）響香港島南岸西面，屬於香港南區一部份，原本係指香港仔嘅海灣。但呢個海灣隨住1970年代填海工程而消失咗。另一方面，當時香港房屋署亦響香港仔半山區起公共房屋，叫佢做石排灣邨。所以石排灣呢個名就逐漸轉變咗做香港仔半山區嘅地名。而另一點值得留意嘅係，石排灣道係響華富邨至田灣嘅一段路，並唔係響石排灣邨附近。
石排

石排係中國廣東東莞一鎮，位於東莞市嘅東北部，面積56平方公里，人口4萬，外來人口10萬人。石排鎮嘅產業以塑膠類製品、電子通訊產品、五金、家電、成衣服裝、鞋業、智能玩具、建材家具同埋農業產品為主。
石希露

石希露（英文：Olga Shek，1996年4月21號—）係香港女藝人，2016年參選ViuTV選美節目《美選D.n.A》入圍最後廿強而開始出名。

簡歷
石希露以前讀筲箕灣官立小學（2008年畢業）同埋保良局馬錦明夫人章馥仙中學，本嚟喺荃灣一間寵物診所做看護，自己亦養咗好多隻貓。2016年，佢參選ViuTV選美節目《美選D.n.A》，因為身上有好多紋身，加埋有一定身材，而引起觀眾留意。
石希露喺《美選D.n.A》入面嘅才藝表演拉大提琴，但因為表現失準嘅場面畀ViuTV攞嚟做宣傳片，最後雖然佢未能夠入到十二強，但ViuTV都畀機會佢，主持一個同被遺棄貓狗有關嘅電視節目。
石庫門

（上海話：zaq⁸ khu¹ men⁶，發音：[zᴀʔ¹¹ kʰu¹¹ mən²⁴]）係一種上海混合西方同吳越特色嘅建築風格，亦都係以前上海人居住嘅主要形式。呢種樓最早喺 1860 年代出現，最興嗰陣，上海一共有九千幢石庫門形式嘅樓。而家，大部分上海人轉咗去住公寓，所以石庫門數量變得少咗。

結構
石庫門主要係兩至三層高，樣好似西洋排屋嘅樓，外面用磚造成，裏面有江淮式庭院。呢啲樓平時見到會一個一個排埋一齊，兩排之間形成嘅街道就叫「 弄堂
」（上海話：lon⁶ daon⁶，發音：[loŋ¹¹ dɑ̃²⁴]）。呢啲弄堂嘅入口大部分都會起個牌樓。
石庫門主要可以分兩種：1919 年前起嘅「舊式」同 1919 年之後嘅「新式」。

歷史
呢種樓原本係上海人嘗試混合西洋排屋嘅特徵入原有嘅屋宇。一八四三年，上海變咗個商埠，因此吸引咗好多其他省份嘅工人去上海打工。一八五三年太平天國之亂完咗之後，更多人打算移民到去上海。突然間要多咁多間屋，啲新樓爲咗慳錢，全部都用木起，而樓名後面全部加咗個「里」字。呢啲就係上海最先嘅 里弄
，十個月以內起咗八百幢。由於呢啲木樓好容易着火，啲木慢慢演變到去磚，模擬江南嘅四合院。
雖然起新嘅石庫門冇以前啲木樓咁平，佢哋都冇傳統嘅庭院住院咁大。呢啲新石庫門最早係喺上海英租界裡面起嘅，但係喺華人區裡面變得好興，而且喺呢個時代裡面變咗上海最普遍嘅住宅。1910 年代，石庫門爲咗社會變化，加咗好多唔同嘅變遷，例如汽車車道、闊啲嘅弄堂，同埋古羅馬型式嘅裝飾。到咗三十年代嗰陣，石庫門嘅數量開始下降。
石志本

石志本（1907年—1975年8月24號）係中國軍人，湖北大悟人。
佢屋企耕田。因為田租去到咗七成，所以屋企好窮，連飯都食唔飽。佢老竇老母冇辦法，只能夠將佢細妹浸死，將大妹畀人做咗童養媳。佢係屋企嘅大仔，只係12歲嘅時候，返咗兩個月學，然後就去畀地主家放牛喇。佢秉性剛烈，地主嘅刮削同壓迫，畀佢惹咗強烈嘅反抗情緒。黃麻起義爆發之後，佢係放火燒咗凌辱過佢嘅老財主間屋，自己組織咗農民赤衛隊，帶領赤衛隊打土豪同繳武器。1929年2月，佢帶咗赤衛隊60幾人去檀樹崗去參加紅軍，紅軍淨係揀咗以佢為頭嘅十幾個人。1932年佢入咗中國共產黨。
佢參加咗百團大戰，畢業於延安抗大。佢1955年被授予少將軍銜，榮獲二級八一勳章、一級獨立自由勳章同一級解放勳章。
瑪斯

瑪斯係羅馬神話嘅神，對應希臘神話嘅阿雷斯。火星同3月嘅拉丁文名都係用佢個名。
瑪拉基

瑪拉基（希伯來文：מלאכי‎，羅馬拼音：Malʾakhi；英文：Malachi），天主教譯瑪拉基亞，係希伯來聖經入面一位先知，亦被指係《舊約聖經》小先知書《瑪拉基書》嘅作者。
瑪拿西

瑪拿西（前709年—前643年）係南國猶大國王，前687年到前643年在位，屬聖經列王紀下嘅時期。
瑪律丁省

瑪律丁省（土耳其文：Mardin ili）係土耳其嘅其中一個省，首府瑪律丁。
瑪拉基書

《瑪拉基書》係《舊約聖經》嘅小先知書，天主教譯做《瑪拉基亞》（全名瑪拉基亞先知書），呢卷書裏面有好多預言同耶穌基督有關聯，呢啲預言喺400幾年之後得到應驗。

簡介
作者：瑪拉基
日期：公元前425年
地點：耶路撒冷
瑪拉基書係公元前五世紀耶路撒冷聖殿重建之後寫成嘅。有一特點，就係作者鍾意用問答方式來申述佢嘅觀點。先知瑪拉基號召祭司同人民重新立志，信守同上帝立嘅約。好明顯，當時上帝嘅子民生活腐敗，對於敬拜嘅事亦好疏忽。祭司同人民都呃上帝，唔將應該奉獻畀上帝嘅禮物交上，亦唔依照上帝嘅教訓生活。不過耶和華要來審判同潔淨佢嘅子民，打發佢嘅使者前來開路，並宣佈佢嘅約。
瑪拉巴單鰭魚

瑪拉巴單鰭魚（學名：Pempheris malabarica）係單鰭魚科單鰭魚屬嘅其中一個種。
石林

石林係中國雲南昆明一個彝族自治縣，總面積1725平方公里，人口25萬。
石梨貝水塘

石梨貝水塘（Shek Lei Pui Reservoir）係香港嘅食用水塘，喺新界金山郊野公園石犁背，總容量37萬立方米，1925年開始用，好多時都睇成九龍水塘群嘅成員。
石梨街網球場

石梨街網球場，香港運動場之一，專門玩網球，喺葵涌石梨石梨街，英文叫Shek Li Street Tennis Courts。行政上歸葵青區。設施有網球場。
石松生

石松生係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
石栗

石栗（粵拼：sek6 leot6；學名：Aleurites moluccana）；第個名係油桃（jau4 tou4）、燭果樹（zuk1 gwo2 syu6）、黑桐油樹（hak1 tung4 jau4 syu6）；南洋粵語叫石鼓仔、石古仔，係大戟科石栗屬嘅常綠大喬木，原產地喺馬來西亞、菲律賓同美國夏威夷，而家可以喺馬來西亞、菲律賓、美國夏威夷、中國嘅廣東、雲南、海南、及臺灣入面都可以搵到佢。

形態
呢種植物一般有10米高到，樹皮係暗灰色有淺嘅打掂裂開啲紋響度，表面幾乎接近光滑。細枝有星星噉嘅絨毛響度。樹葉一般係接近雞蛋形嘅披針形嘅菱形噉，互生品種，一般正面係綠色，背面係白色。而花嘅方面，一般喺每年4——10月開花。花色係乳黃或白，花瓣係5嚿。呢種植物開完花之後重結果，結果時間係每年嘅秋末冬初時期。

用途
石栗可以用嚟做觀景植物同木材，同時佢啲核重可以用嚟榨油。

藥用價值
石栗嘅樹皮同果都可以做藥，佢有減輕痢疾嘅功效。果肉可以食得，如估經過燒烤嘅話，佢啲味就好似啲花生噉，可以用嚟做緩瀉劑。

毒性
石栗嘅果肉雖然可以食得，但如估食得太多嘅話，好容易搞到肚疴同嘔都有。而新鮮嘅堅果有HCN同毒嘅蛋白質響度，所以唔食得。

有關嘅書
《11自然珍藏 世界藥用植物圖鑑》，布倫尼斯 著，傅燕鳳 譯，貓頭鷹 出版，2008年3月，第35頁，ISBN 978-986-7001-99-3。
《香港自然圖鑑系列11 香港有毒植物》，朱惠玲 著，野外動向有限公司 出版，2007年7月，第47頁，ISBN 988-97173-8-7
《香港有毒植物》，何孟恆 著，香港市政局，1982年，第29頁。
石梨貝

石梨貝，本名石犁背，係香港一笪地方，喺新界葵青區葵涌石梨貝水塘一帶，而家啲人會用埋個名叫山另一面嘅石籬邨一帶。
古時葵涌東便嘅山脈叫石犁山，近南面嘅山頭叫石犁頭（而家華景山莊南面），近北面嘅山頭叫石犁尾（而家石蔭邨），山脈南面嘅山谷就叫石犁背。
1920年代，起石梨貝水塘嗰陣石犁背村村民畀政府逼遷到山脈另一面，佢哋貪鍾意就帶埋石犁背個名到新嗰度用，後來新嗰啲地方(石犁坑、石犁尾)寫成「石梨貝」。
隨住石籬邨嘅落成，石梨貝嘅地名又會寫石梨或石籬。
瞿藝

瞿藝（1992年11月9號—）係中國音樂劇演員。

生平
佢喺湖南懷化市出世，細個受家中長輩嘅影响學習戲曲、民族舞、拉丁舞、主持同表演，學過鋼琴，受過專業嘅聲樂訓練，喺瀋陽音樂學院嘅戲劇影視表演系音樂劇專業畢業。
音樂劇作品包括：香港導演鄧偉傑執導嘅音樂劇《梵高》中文版、周杰倫嘅同名電影改編嘅音樂劇《不能說的秘密》、律政系原創音樂劇《律詩－雷經天》、原創音樂劇《因味愛，所以愛》（小劇場）&《音樂廚男秀》、校園音樂劇《交換生》同音樂劇《癮藏者》。
矛盾語

矛盾語（oxymoron）係指一個詞語自相矛盾，例如「醜樣嘅靚女」。
瞻禮

｢瞻禮｣ 同 ｢日｣ 字或者數字一齊用亦都係指禮拜幾，但係數字係跟希伯來文嘅計法⸺瞻禮二係禮拜一，瞻禮三係禮拜二，如此類推⸺而今已經少用。
瞿塘峽

瞿塘峽（粵拼：keoi4 tong4 haap6）喺重慶奉節，係長江三峽嘅第一峽，亦係三峽至短、景色至壯麗嘅峽。瞿塘峽從夔門入，北邊係赤甲山，南邊係白鹽山，水道蜿蜒，短狹而山高。呢條峽得8公里（5.0英里）咁長，最闊嗰個位先得150米，而兩邊嘅山有成1200米咁高。
瞳孔

瞳孔係眼球前面虹膜中間嘅竉，控制光線入眼嘅量，光嗰陣會縮細，黑嗰陣會放大。
瞳孔放大

瞳孔放大（粵拼：tung4 hung2 fong3 daai6；英文：Mydriasis）顧名思義係指一個人嘅瞳孔變大，常見嘅成因係因為個人緊張或者受創。
聖瑪麗亞

聖瑪麗亞（Santa Maria）係巴西南大河州一座城，住28萬人。
聖瑪定一世

聖瑪定一世（St. Martin I，又譯聖瑪爾定一世，598年6月21號—655年9月16號）係羅馬天主教第74任教宗，649年到653年在位。
聖瑪谷

聖瑪谷（St. Mark，又譯聖馬爾谷，—336年10月7號）係羅馬天主教第34任教宗，336年在位。
聖環

聖環 (伊魯亞)：薩爾塔省伊魯亞政區嘅村仔。
哥斯達黎加
聖環 (哥斯達黎加)
多明尼加
聖環省 (多明尼加)
洪都拉斯
聖環 (拉巴斯)
聖環 (印提布卡)
美國
聖環 (波多黎各)
聖環 (尼華達)
聖環 (新墨西哥)
聖環郡 (新墨西哥)
聖環 (德州)
聖環 (華盛頓州)
秘魯
聖環區：多處。
巴拿馬
聖環 (奇里基)
聖環 (哥倫)
聖環 (維拉瓜斯)
菲律賓
聖環 (阿伯拉)
聖環 (巴坦加斯)
千里達多巴哥
聖環 (千里達和多巴哥)

其它
聖環航空：美國華盛頓嘅航空。
聖環節：秘魯嘅傳統節日。
聖環機場：多處
聖環街市：墨西哥城嘅街市，深圳衛視版The Amazing Race第3季第9站經過呢度。
聖瑪麗球場

聖瑪麗球場（St Mary's Stadium）係英國咸普郡修咸頓一個足球運動場。亦係英超足球會修咸頓足球會嘅主場球場。
聖若望一世

聖若望一世（St. John I，470年—526年5月18號）係羅馬天主教第53任教宗，523年到526年在位。
聖芳濟書院 (香港)

1891年（光緖十七年），聖母昆仲會修士去到大清，並喺1893年（光緒十九年）獲邀去到聖芳濟書院 (上海)教書。佢哋喺1950年中華人民共和國成立後走難來到英屬香港，喺聖馬丁書院執教，從此展開咗教育使命。1955年12月9號，全體師生搬咗去學校現址上堂。呢間學校為咗突顯同上海聖芳濟書院嘅聯繫，正式命名為聖芳濟書院。

大事記
1955年12月9日——聖芳濟書院創校，第一任嘅校長係竇安寧修士（Rev. Bro. Kenny T. Doheny）。
1960年9月——學生數目去到1000人。
1963年5月——顧鴻勳修士（Rev. Bro. Vincent Kunert）接任第二任校長。
1964年12月6日——第一代校報《文宬》（Athenaeum）出版。
1969年——第二代校報《聖芳濟學報》（Xaverian）出版。
1971年8月——Rev. Bro. Gregory Seubert接任第三任校長。
1975年8月——魏岫山修士接任第四任校長。
1987年1月——第三代校報《芳泉》出版。
1989年10月1日——四社系統正式運作，並以校訓（溫良剛毅）命名四社。
1994年8月——第四任校長魏岫山修士退休，鍾振勇修士接任第五任校長。
2005年——創校50周年、新翼啟用。
2006年——第五任校長鍾振勇修士退休，袁志輝先生接任成為第一位世俗校長。
2010年——第六任校長袁志輝先生退休，由副校長何定先生接任第七任校長。
2011年9月——學校正式縮班，中一班別由五班（F，J，M，R，V）縮至四班（A，B，C，D）。
2012年9月——學校正式推行中一、中二級別精英班制度，中二班別由五班縮至四班。
2013年8月——第七任校長何定先生退休，由副校長姚廣智先生接任第八任校長。
2016年9月——中一、中二再次增至五班（A、B、C、D、E）
2017年9月——中三增至五班（A、B、C、D、E）

學生組織
呢間學校嘅學生組織一共分為八類，分別係學生會、社、學術類、興趣類、宗教類、服務類、體育類、服務類同埋校隊。大部分嘅學生組織嘅招生、行政同財務事宜，除咗年度計劃同埋報告要經顧問老師審核之外，其他全部由學生自己管理。

社
呢間學校有四個社，分別係溫社、良社、剛社同埋毅社，代表着呢間學校溫良剛毅嘅校訓。
呢間學校所有嘅學生同老師都有自己所屬嘅社。
每個社每年都會透過四項比賽，包括運動會、高同低級社制比賽同埋水運會，爭奪全年總冠軍。

校隊
呢間學校有大概十五隊校隊畀學生參加，喺音樂方面，有管樂團、弦樂團同合唱團；體育方面，就有多項課後體育訓練班（好似曲棍球、壁球、游水、劍擊）畀學生參加；同時亦都有中英文辯論隊；有興趣嘅同學經選拔之後就可以加入校隊受訓。

聖芳濟精神
喺聖芳濟書院讀嘅學生會俾人叫做「濟記仔」（英文：Xaverian）。
喺七八十年代，學生同舊生之間成日講「四海之內皆兄弟」嘅概念，以表示學校裏面唔同人嘅密切關係。之後，就變咗強調「Once a Xaverian, Always a Xaverian」，即係學生同學校之間嘅關係。

「三自」
自七十年代到而家，學校都積極提倡「三自」思想，修士相信，聖芳濟嘅學生有「自動自覺、自我控制、自重重人」三種自律嘅精神。
學校畀學生着波鞋或者皮鞋。大部份學生都係着波鞋返學，主要嘅顏色好似黑、白、軍藍、墨綠、暗紅、灰色等等，穿着顏色鮮艷同埋設計誇張嘅波鞋係唔畀嘅。學生喺冇體育堂嘅日子都可以着波鞋返學，所以成為學校學生嘅特色。襪一般唔可以有花紋同唔可以着船襪。
喺香港嘅中學，只係得聖芳濟書院、聖類斯中學同荃灣聖芳濟中學畀學生喺所有嘅上堂日子着不限單色嘅波鞋。

醜聞
校長姚廣智俾人話喺2016年開始設立「書面備忘」（Written Reminder）處分機制，去到2019年已經向唔同老師畀咗超過廿張。理由好似無即刻處理學生上堂瞓覺等。經報導後佢向所有被收到「書面備忘」嘅老師道歉。
聖若望鮑思高

聖若望鮑思高（1815年8月16號—1888年1月31號），簡稱鮑思高，係基督宗教嘅聖人，意大利天主教神父，亦係慈幼會創辦人。
聖艾粒忌廉夜校

《聖艾粒忌廉夜校》係香港商業電台叱咤903嘅電台節目，依家由占、Donald、Jacky、豪子主持，2016年8月15號正式首播，播到去2021年9月17號，播出時間係逢禮拜一到五晚上11點到深夜1點。2021年9月20號起，配合調動，更名為聖艾粒LaLaLaLa，並改至下晝5點至晚上7點。
聖艾舒比尼

聖艾舒比尼（Antoine de Saint-Exupéry，1900年6月29號—1944年7月31號）係法國作家同飛機師，最出名著作係《小王子》，二戰期間參加空軍打納粹德國，喺一次任務入面失蹤。
聖若望

聖若望（天主教譯名）、聖約翰（新教譯名）或者瑜罕難法王（景教譯名），係基督宗教嘅聖人，耶穌基督十二門徒嘅其中一位，亦係聖雅各伯（聖雅各）個細佬。
莊臣

莊臣（Johnson），又譯莊遜，有時仲會見到約翰遜、莊生等其他譯法，喺全球範圍入面，既係一個人名或地名、又係一個姓氏或一系列嘅機構名。喺英文界入面係好出名嘅。佢可以係：

加拿大
莊臣 (滿地可)：加拿大嘅一個選舉區。

美國
莊臣 (加州)
莊臣 (印第安納州)
莊臣 (肯塔基州)
莊臣 (西維京州)
莊臣 (威斯康星州)
莊臣 (明尼蘇達州)
莊臣角：美國南佐治亞州嘅一個半島。

人名
莊臣 (美食家)：中國廣東廣州嘅一位比較出名嘅美食家。
莊臣 (姓)：英文界入面成日用到嘅人名。
莊漢生（Alan Johnson），英國前內政大臣
約翰遜（Boris Johnson），英國前首相、大倫敦市長
莊俊彥（Garry Johnson），駐港三軍前司令、香港行政局前當然官守議員
林登莊臣（Lyndon Johnson），美國前總統
安祖莊臣（Andrew Johnson），美國前總統

公司
莊生：美國一間醫療同衛生產品嘅跨國公司。
上海莊臣：一間負責做滅四害嘅公司。
莊群施

莊群施（英文：Queenzy Cheng，1986年2月26號—2023年11月28號）係馬來西亞女歌手，1995年用童星身份出道，前組合四個女生成員。
莊紫祥

莊紫祥，福建晉江人，香港商界親中陣營政治人（第14屆全國政協香港委員）、會計師、生意人（銀迅控股主席）。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表：海聯會)。
莊芷茵

莊芷茵（英文：Chong Tsz Yan，1992年11月19號—），綽號「法子」，係香港政黨熱血公民成員，亦係《熱血時報》嘅網台節目主持。佢代表熱血公民出戰2020年立法會選舉港島區直選。
莊芷茵而家主持嘅節目包括《棟篤笑死朕Sit Down Comedy》同埋《深宵FOOL人信箱》。
莊美楷

莊美楷閣下（英文：The Right Honourable Michaëlle Jean，1957年9月6號—）係加拿大新聞從業員同政治人，生於海地，喺2005年至2010年期間出任第27任加拿大總督。
納博哥夫

納博哥夫（俄文：Владимир Владимирович Набоков，英文：Vladimir Vladimirovich Nabokov，1899年4月22號—1977年7月2號）係俄羅斯裔美國作家，1899年沙俄聖彼得堡出世，1917年俄國二月革命爆發後開始流亡歐洲，到1940年到美國定居。佢最出名嘅作品係1955年發表嘅英文小說《羅莉塔》。
納博訥

納博訥（法文：Narbonne）係法國一城，奧德嘅副省會，人口有5萬。
納吉絲

納吉絲（Nargis，1929年6月1號—1981年5月3號）係印度女演員，喺1957年憑電影《印度阿媽》攞過印度電影觀眾獎「最佳女演員獎」，其他出名演出包括電影《流浪者》。
納希契凡

納希契凡係阿塞拜疆納希契凡自治共和國嘅首府兼最大城，人口7萬。
納塔拉河

納塔拉河係俄羅斯一條河，勒拿河嘅支流，由薩哈共和國負責管轄，河道全長187公里，流域面積約5,730平方公里，河水主要嚟自融雪同雨水。
肅南縣

肅南裕固族自治縣（粵拼：suk1 naam4 jyu6 gu3 zuk6 zi6 zi6 jyun6）係喺中國甘肅張掖嘅一個自治縣。呢度面積加埋有20174平方公里。喺2020年嗰陣，約莫2.7萬人響度住緊。
肇慶

肇慶（粵拼：siu6 hing3；普通話拼音：Zhàoqìng）係廣東省一座城市，响廣東中西部，西江沿岸。
秦朝嗰陣經已有肇慶呢個地方。明清嗰時叫肇慶府，轄地比家下大好多，南邊去到海濱陽江縣同恩平縣。家下係地級市，治所響端州，管3個市轄區、1個縣級市同4個縣。
肇慶嘅端硯同裹蒸糭好出名。

歷史
大清1790年乾隆嗰陣嘅肇慶府，比家下肇慶市大好多，包埋今日江門市，同埋陽江市嘅部份地方。
根據考古發現，肇慶地區嘅封開縣喺十四萬年前左右已經有人住。
古時肇慶一帶係百越聚居之地，公元前214年，秦國南征百越嗰陣，置南海郡同桂林郡。家下肇慶地方，就響南海郡四會縣同郡林郡裏便。公元前111年，大漢元鼎六年，境內開八縣，分屬三郡，全部響交州。南海郡有四會，蒼梧有廣信、謝沐、高要、封陽同端溪，而合浦郡就有高凉、臨允。
去到三國時代，226年，吳黃武五年，拆開廣州出交州，家下懷集一帶，就歸荊州臨賀郡。
隋朝時叫端州。公元1118年重和元年，大宋徽宗趙佶，覺得端州靈氣令佢做得成皇帝，就改名做肇慶，即係吉慶之始咁解。
大明同大清時，肇慶好多年來都係兩廣總督駐地。大明嗰陣，1583年，天主敎傳教士利瑪竇來到肇慶，肇慶府官留佢響度。1584年，利瑪竇就做咗第一張中文世界地圖。1589年佢俾新官趕走。
大明嗰陣，肇慶府有一州十一縣。一州指德慶州，九縣係高要、四會、新興、高明、廣寧、封川、開建、陽江、陽春同埋恩平。
大清嗰時，隸廣肇羅道。順治六年，新興縣開平屯，加埋新會、恩平兩縣分出來嘅地，開咗開平縣。雍正九年，劃廣州府新會縣大官田，再加開平縣分出來嘅地，開咗鶴山縣。同治九年，陽江升做直隸廳，脫離肇慶府。光緒卅二年，陽江又升做直隸州，肇慶府陽春同恩平劃畀陽江。
民國嗰陣，廢州府。

地理
牌坊廣場全景
新世界花園樓盤
七星岩望向市區方向
家下肇慶市政區，東接清遠市，南接佛山市，西南接雲浮市。而西便係廣西壯族自治區，接梧州市同賀州市。
出名嘅人：
＊ 區瑞強： 香港資深歌星
麥基： 過左身嘅香港演員
梁家騮： 香港政治人物
梁美芬： 香港政治人物

政治
現任肇慶市長范中傑响2017年8月上任。現任中共肇慶市委書記賴澤華响2016年7月上任。

政區
家下肇慶市中心係端州區，轄下仲有鼎湖區、高要區、縣級市四會、德慶縣、封開縣、廣寧縣、懷集縣。
廣寧縣、封開縣同德慶縣、懷集縣，亦代管高要市同市。
聽風的歌

《聽風的歌》（《風の歌を聴け》） 係村上春樹嘅第一本長篇小說，1979年發表。呢本小說嘅繁體中文版係臺灣嘅賴明珠翻譯嘅，喺臺灣同香港都可以買到；而中國大陸嘅簡體中文版就係林少華翻譯嘅，佢用嘅中文標題係且聽風吟。
肅慎

肅慎（粵拼：suk1 san6）係周代時喺滿洲（中國東北地方及外滿洲）生活嘅東夷，係個通古斯系嘅狩獵民族。又叫息慎（sik1 san6）、稷慎（zik1 san6），佢嘅滿文形式漢譯叫諸申（zyu1 san1；滿文：ᠵᡠᡧᡝᠨ，穆麟德：jušen）。之後族名亦做埋呢個民族住嘅地域嘅名稱。
佢畀中國文獻記錄低，另外喺日本嘅《日本書紀》又記述同名嘅民族，未知係咪同中國文獻記載嘅係同一民族。肅慎呢個稱呼係中國周代、春秋戰國時代以華北爲中心嘅東亞城邑文化圈嘅人（日後統合爲漢民族嘅前身嘅人）音譯自肅慎人嘅自稱。佢可以喺中國周代嘅文獻中見到，而家認爲佢嘅後代有挹婁、勿吉、靺鞨、女真（滿洲族），都係同系嘅民族。
肅川

肅川（韓文：숙천군／肅川郡 Sukchŏn gun */?）係朝鮮民主主義人民共和國平安南道嘅一個郡。
聽𠵱啲Music

聽𠵱啲Music（英文：Listen ED Music）係香港商業電台叱咤903嘅電子音樂節目，連埋廣告每集係六十分鐘。主持係DJ Donald（首週至第61週）同埋DJ King。響2018年3月3號到2020年5月30號星期六晚七點至八點播放。節目播放廣東歌派台歌跳舞版，以及精選世界上著名DJ歌曲。跟住節目報天氣嘅音樂係Digitalism喺Mirage專輯推出嘅《Arena》，節目主題曲係C AllStar主唱嘅《人人》。
聾

聾係生理上聽聲同解音能力較弱，甚至係聽唔到聲。聾又有因為種種原因，亦都叫失聰、弱聽、聽障等等唔同嘅名。聾咗嘅人稱為聾人。
如果先天致聾，往往聽唔到人講嘢，以至學講嘢都有困難，所以舊時畀人當係啞，所以又有聾啞之稱。不過聾人經訓練就講到嘢。
點為之聾各有各定義，但通常睇按音量分貝來分。
聾係耳或腦出現問題。
年紀大聽力會轉弱，有時聽到，有時聽唔到。呢種情況就叫撞聾。
肅戰肅絕

《肅戰肅絕》係一部以吸毒為主題嘅滅罪電視劇，喺2021年喺星加坡拍嘅。呢部劇由新傳媒私人有限公司製作，由陳泂江、劉子絢、洪凌同張哲通等演員主演，仲有曾詩梅、陽光可樂、陳政序同徐鳴傑等演員聯合演出。呢部劇亦係為咗紀念星加坡中央肅毒局成立50周年而製作嘅。

播出時間
除非特別寫明，否則本文所有時間都係以UTC+8時間為準。
藤崎將汰

藤崎將汰（1994年1月10號—）係日本足球員，司職後衞，效力藤枝MYFC。
藤崎義孝

藤崎義孝（1975年5月16號—）係日本足球員，司職後衞，效力過福岡黃蜂。
藤嵜智貴

藤嵜智貴（1994年9月19號—）係日本足球員，司職後衞，效力沼津青藍。
藤嶋榮介

藤嶋榮介（1992年1月31號—）係日本足球員，司職守門員，效力松本山雅。
藤岡麻美

藤岡麻美 ，係日本嘅一個女演員。

拍過嘅作品一覽
呢個表唔完整，歡迎加料。
藤峽民變

藤峽民變，明朝政府喊做「藤峽瑤亂」，係明朝中期兩廣瑤族、僮族等族羣主導嘅民變，因為中心係廣西大藤峽（喺而今武宣戥桂平之間）而得名，但範圍遠遠超過笪埞，而通常得到討論嘅係連同啲暴動喺府江、右江、古田、八寨（十寨）甚至一路到廣東啲埞一齊。雖然着喊做「瑤亂」，而中國古文獻裏頭啲稱呼畀各種民族十分混亂，一時「瑤」「苗」一時「蠻」「賊」，因此啲族羣嘸完全相當於現代政府認定嘅瑤族，而係基於經濟訴求嘅「泛民族聯合」，其中包括有當地嘅各種族羣，甚至包括有漢族。

遊離出帝國秩序嘅人
跟記載，跟宋朝開始，好多「瑤族」就跟廣西遷入啲深山啲喺廣東廣西邊界啲埞嘅。「瑤族」冇係編户齊民嘅，明政府亦都冇加以管理、賑濟佢哋，衹加以安撫。之但係，初期明政府有承諾到保證「瑤人」啲權利；「瑤人」亦「刀耕火種，聽約束而不為盜」。有尐漢人都為了逃避賦税徭役加入「瑤人」，做佃種田，即係「莫徭」。
黃冊制度崩壞之後，官員喺地方貪污腐敗、橫徵暴斂，令到瑤人頻頻叛亂落山進攻城鎮，瑤人戥政府之間嘅關係都愈發緊張。

大藤峽：要道畀鹽貨
大藤峽係一條要道喺黔江中下游畀運鹽運兵嘅，並且週邊有大量良田資源喺潯州平原一帶，但條峽水文條件複雜、有險灘好多，而當地「瑤人」着認為係起到作用畀引導啲船過峽，進而收取過路費。長期以來，種「過路費」得到默認跟明朝官府來。但明朝官府計便捉種通行權力畀鹽、兵嘅收歸政府，並佔有條峽嘅區位資源。

明政策：以夷制夷
最早係1415年，明朝引入外地僮土司同埋佢哋啲手下僮兵來剿亂，但停留時間冇長。跟尾，桂西土司黃𤣾、岑伯顏得授意跟明政府，相繼進入大藤峽地區。 「瑤人」缺少土司階層似僮人噉攞得到自治權力跟明朝，因此在漢人流官嘅漠視下，「瑤人」捱桂西僮人壓逼，導致民族關係惡化。

擠逼生計
明朝各種問題佔了當地人本身就擠逼嘅生產空間。首先，屯田由明初到嘉靖就翻了超過9倍，官田達到2 840 頃在弘治年，着認為佔用了民田。跟湖廣啲埞都有好多破產流民入廣西。裏甲制度都惡化了形勢。而桂西狼兵都需要田地配給（狼田），啲田地好多原屬瑤人。

禁山法、經濟封鎖
「瑤亂」之後明政府實行「禁山法」同埋禁止交易「魚鹽布貨之利」畀啲人嘸受安撫嘅喺廣東。種法令着認為係經濟封鎖同埋某種形式上嘅種族隔離。喺廣西同樣有「禁山法」，並且雖然嘸係禁止但都有控制好嚴格畀魚鹽交易。

族羣遷移同埋滅絕
捱鎮壓過後，「瑤人」被逼遷入更加深嘅深山。明政府掃蕩式嘅征剿消滅了大量人口，着認為導致了大藤峽內噻尐族羣嘅滅絕。

經濟凋敝
長期動亂導致市場網絡難發展，少商人來往，納税人口減少，並加重了當地嘅負擔畀賦税。
藤嶋洸

藤嶋洸（1989年4月5號—）係日本足球員，司職後衞，效力過盛岡仙鶴，及Vanraure Hachinohe。
藤岡靜香

藤岡靜香 ，係日本嘅一個女演員。

拍過嘅作品一覽
呢個表唔完整，歡迎加料。
藤島信雄

藤島信雄（1950年4月8號—）係日本足球員，司職中場，曾經喺1971～1979年間爲日本足球代表隊出場65次，入咗7球。
臺灣國語

臺灣國語就係喺臺灣會講到嘅國語，係中華民國國語之中最普遍嗰種。佢又唔會包含哂喺島入面嘅所有唔同方言，不過又未至於喺成個中華民國通行，就喺兩個之間。由於兩笪地方喺歷史、地理、同政治上等等嘅差異，所以臺灣國語同中國大陸會講嘅普通話唔太一樣，會喺詞彙同口音上面聽得出分別。

發音特徵
喺中華民國國語同臺灣話之間嘅發音，都有好多唔同嘅地方，亦有啲係懶音而造成嘅分別。比較明顯嘅包括：
捲脷音讀做同位異音嘅脷尖中音
出入 → 粗路
空韻 [ɯ] 讀做 [u]
自私/tsɯ sɯ/ → 駔蘇/tsu su/
擦音 （[f]同[x]） 會讀做台灣話有嘅清聲門擦音（[h]）或者類似嘅音 （[u] 或者 [w]）
舒服/ʂu fu/ → 蘇胡/su hu/
芬芳/fən fɑŋ/ → 昏荒/hun huɑŋ/
雙元音嘅尾會冇咗
沒有 /meɪ̯,jɤʊ̯/ → /mẽ.ʔi̯o/
喺字尾嘅鼻音會冇咗，[əŋ] 讀做 [ən]
競爭 → 進真

詞彙差異
因為台灣喺歷史上做過殖民地嘅關係，加上其他唔同嘅因素，所以臺灣同大陸嘅國語喺唔同詞彙上有分別。個表亦都加咗香港廣東話有嘅類似字眼嚟做對比。
臺灣光復節

臺灣光復節，簡稱光復節，舊稱光復紀念日，定喺10月25號，係中華民國政府認為臺灣喺1945年嗰日光復，而制定嘅紀念性節日。

唱遍城市和村莊，臺灣光復不能忘。
不能忘，常思量，不能忘，常思量。
國家恩惠情分深長，不能忘。


有錢難買真情意，有錢難買真爹娘，
今朝重見天和地，八年血戰不能忘。
不能忘，常思量，不能忘，常思量。
加緊建設為國增光，不能忘。


張燈結彩喜洋洋，光復歌兒大家唱，
唱遍城市和村莊，民族精神不能忘。
不能忘，常思量，不能忘，常思量。

中華民國地久天長，不能忘。
」